Ponta, la Cotroceni: Propunerea noastră de premier a fost Remus Pricopie pentru un guvern de uniune națională care să ne treacă peste o perioadă de criză politică

Liderul PRO România, Victor Ponta, a declarat, joi, la Cotroceni, după consultările cu președintele Iohannis, că propunerea sa de premier a fost Remus Pricopie pentru un guvern de uniune națională, care să organizeze alagerile.

„Propunerea noastră a fost Remus Pricopie pentru un guvern de uniune națională care să ne treacă peste o perioadă de criză politică și care ne poate arunca într-o criză economică și socială. În măsura în care își face un guvern de profesioniști, la fel ca el, poate să organizeze alegerile în condiții de egalitate pentru toată lumea. Noi nu putem să votăm un guvern condus de domnul Orban”, a declarat Ponta.

„Dacă vrea PSD se fac anticipate, dacă nu vrea PSD nu se fac, pentru că au pârghiile să amâne”, a mai declarat Ponta.

Sursa foto: Facebook/ Victor Ponta